钦定古今图书集成/明伦汇编/闺媛典/第059卷 > 小厢儿
## 钦定古今图书集成/明伦汇编/闺媛典/第059卷 > 小厢儿

按《河南府志》：小厢儿张廷仁，女幼许聘王自选，举止
端凝，天性刚烈。年十四未嫁，自选以事被系死，女欲
殉之，父母不与往，欲受他聘。女侦知，泣曰：“儿固王郎
身也。”志益坚，不可夺。一日，投僻室自缢死。父母舁归，
王与自选合葬。嘉靖十九年，邑令上其事，立祠祀之，
碑其墓以表彰焉。